Torpedo Moskvo

Torpedo Moskvo – ruse ФК Торпедо Москва, per plena nomo Футбольный клуб "Торпедо" Москва - estas profesia futbalklubo de Rusio. Kiel la nomo indikas, ĝi situas en la urbo Moskvo (la hejma stadiono nomiĝas Saturn kaj situas en la urboparto Ramenskoje). La unua vira futbalteamo de la klubo estas inter la gvidaj de la lando kaj ankaŭ jam en la epoko de Sovetunio havis gvidan rolon en la futbala Supera Ligo (ruse Высшая лига) de Sovetunio.

En sia historio la klubo plurfoje ŝanĝis sian nomon. Kiel fondodato nomatas kaj la jaro 1924 kaj la jaro 1930: La diferenco ekestas pro tio, ĉu oni konsideras la klubon " Proletarskaja kuznica" ("proletara forĝejo") inter tiuj jaroj antaŭaĵon de la posta klubo aŭ ne. En 1931 kaj 1932 la klubo nomiĝis AMO (laŭ la aŭtomobila firmao Автомобильное Московское Общество, Avtomobilnoje Moskovskoje Obŝĉestvo, kiu posedis ĝin), en 1933-1935 ZIS (post kiam la aŭtomobila firmao ŝanĝis sian nomon al Завод имени Сталина, Zavod Imeni Stalina), de 1936 ĝis 1995 nomiĝis "Torpedo Moskvo", en 1996-1997 havis la nomon "Torpedo Luĵniki", post kiam la korporacio "Luĵniki" aĉetis ĝin, kaj ekde 1998 denove havas la nonom "Torpedo Moskvo". Klubaj koloroj ekde la 1970-aj jaroj estas nigro kaj blanko.

 Eksteraj ligiloj 

 oficiala retejo 

Kategorio:Futbalteamoj en Moskvo
Kategorio:Futbalteamoj fonditaj en 1924